બોલિવૂડ અભિનેત્રી પરિણિતી ચોપરાની ક‌‌ઝીન પ્રિયંકા ચોપરા હાલમાં હોલિવૂડમાં ડંકો વગાડી રહી છે. પરિણિતી પોતાની બહેનનાં વખાણ કરતાં કહે છે કે પ્રિયંકા વન મેન આર્મી છે. હું તેનાથી ખૂબ જ પ્રેરિત છું. તેણે અત્યાર સુધીની પોતાની કરિયરમાં ખૂબ જ મહેનત કરી છે. તેની બોલિવૂડથી હોલિવૂડ સુધીની સફર દરેક વ્યક્તિને પ્રેરણા આપનારી છે. સાથે-સાથે ત્યાં સુધી પહોંચવા માટે મને ઉત્સાહ પણ આપે છે. પ્રિયંકાએ પશ્ચિમમાં ભારતીય અભિનેત્રીઓને એક અલગ ઓળખ આપી છે.